A setembre continuaran els concerts del "Circuit Música Jove 2005"
04/08/2005 13:24:00

# A setembre continuaran els concerts del "Circuit Música Jove 2005"

*   04/08/2005 13:24:00
*   [Imprimir](#)
*   Compartir
*    https://www.alaquas.org/documento.asp?id\_do=9641

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9641%2F0&title=Ajuntament%20d%27Alaqu%C3%A0s.%20Premsa.A%20setembre%20continuaran%20els%20concerts%20del%20%22Circuit%20M%C3%BAsica%20Jove%202005%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9641/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9641/9641_Form_4.jpg)](https://www.alaquas.org/ficheros/documentos/2005/2/9641/9641_Form_10.jpg "<a href='https://www.alaquas.org/ficheros/documentos/2005/2/9641/9641_Form_10.jpg' target=_blank><i class='fa fa-external-link' aria-hidden='true'></i>.A setembre continuaran els concerts del \"Circuit Música Jove 2005\"</a>")

El circuit està organitzat pel consorci Xarxajoves.net, on s'integren diversos ajuntaments de localitats valencianes com el d'Alaquàs

El passat mes de juliol van començar els concerts amb motiu del "Circuit Música Jove 2005" amb l'actuació de Inerzia. La mostra està organitzada pel consorci Xarxajoves.net, entitat que intenta promoure amb aquesta activitat els grups de rock de la Comunitat Valenciana portant el seu so al directe, en festes, sales o pubs. L'Ajuntament d'Alaquàs forma part d'aquesta iniciativa.

Enguany s'han sel·leccionat els grups d'entre més de 50 formacions musicals presentades al Circuit. Al llarg del mes de juliol han tingut lloc diversos concerts a Picassent, Picanya i Silla, localitats que formen part d'aquest circuit junt a Mislata, Meliana, Xirivella i Alaquàs. Fins el moment han actuat els grups Inerzia, Bikini Billboard, Verssion, Nomadasquad, Doctor Calypso, Kinpowah, Kifi, La Pulquería i El Hombre Lagarto.

El circuit continua el seu recorregut a partir del 10 de setembre a Xirivella amb el concert de Kifi, un quartet de Silla que fusiona el rock urbà amb músiques tradicionals d'arrels llatines, una bona aposta pel mestizage musical. Els acompanyaran Falsa Fiebre, grup de Xirivella que es caracteritza pel seu pop-rock sòlid i fresc.

El Hombre Lagarto tocarà el dia 23 a partir de les 23h a la Sala La Nit, de Silla.  Alimentat de diverses influències, els seus components fan un rock que pot  anar des del més dur fins el més melòdic. Nomadasquad, trio d'Alaquàs,  demostren que al Circuit Jove hi ha varietat d'estils amb les seues composicions de rap. Tocaran el dia 30 de setembre també a la Sala La Nit de Silla. El mateix dia, el Parc de la Canaleta de Mislata serà l'escenari del directe de Kifi, que repeteix actuació amb la companyia de Cretino's Borne, banda de Mislata que combina el punk rock amb el bon humor i la cultura popular.

El circuit Jove 2005 continua organitzant concerts a la tardor, el primer dia d'octubre amb Nomadasquad i Ochorizo. Aquest últim grup fa una potent fusió dels estils més moguts, com el funk, el hardcore i el punk. Serà també al Parc de la Canaleta de Mislata. Al llarg de novembre i decembre hi hauran més actuacions.

  
 

>